Η τροφή είναι απαραίτητη για το σώμα, διότι του εξασφαλίζει ενέργεια. Όταν η τροφή καταναλωθεί, διασπάται στο στομάχι και το έντερο και τότε εξάγονται τρία κύρια θρεπτικά συστατικά, οι υδατάνθρακες, το λίπος και η πρωτεΐνη. Τα εν λόγω θρεπτικά συστατικά απορροφούνται στην κυκλοφορία του αίματος και οδηγούνται στο συκώτι, όπου είτε αποθηκεύονται, είτε χρησιμοποιούνται άμεσα από το σώμα. Τα μη θρεπτικά συστατικά ή η περίσσια λίπους για παράδειγμα, όταν αποθηκεύεται στο συκώτι μπορεί να προκαλέσει βλάβη. Το ίδιο και η υπερκατανάλωση αλκοόλ ή η χρήση ναρκωτικών, που προκαλούν συσσώρευση τοξινών στο συκώτι.  Το τι τρώει λοιπόν ένας άνθρωπος έχει άμεση επίδραση στο συκώτι του. Η υγιεινή και ισορροπημένη διατροφή, παίζει καθοριστικό ρόλο στην υγεία του ήπατος και ένα υγιές συκώτι συνεπάγεται ένα υγιές σώμα, δεδομένου ότι το συκώτι είναι το βασικό μέσο αποτοξίνωσης του σώματος από ουσίες που μπορούν να προκαλέσουν βλάβη, όπως το αλκοόλ, τα ναρκωτικά, ορισμένα φάρμακα και άλλα απόβλητα του σώματος.